Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 17. melléklet a 31/2010. (V. 13.) EüM rendelethez
Paragraph Index: 650

1. típusú variáns előfordulása >98%) – ha nem történik genotípus meghatározás – a kezelést az 1-es genotípusnak megfelelően végezzük. 6.1.4. Májbiopszia, tranziens elastographia (FibroScan)* (4) 6.1.4.1. Normális GPT mellett májbiopszia és/vagy tranziens elastographia (FibroScan)* szükséges a májbetegség és a kezelés indokoltságának megítélésére. Ezek ugyancsak szükségesek lehetnek előrehaladott májbetegség gyanúja vagy más diagnosztikus kérdés esetén, és javasoltak – de nem kötelezően elvégzendőek – az aktivitás, a stádium és a prognózis megítélésére. * Jelenleg nem finanszírozott eljárás. 6.2. A kezelési algoritmus különbözik első és ismételt kezelés esetén 6.2.1. Az első kezelés esetén függ a kiinduló vírustitertől, a kezelés során jelentkező vírusválasztól, és – amennyiben az meghatározásra került – a genotípustól (ez utóbbi javasolt, de nem kötelezően elvégzendő vizsgálat). 6.2.2. Ismételt kezelés végezhető a korábban sikeresen kezelt, de relabáló betegeknél, és – egyes speciális esetekben – a korábbi kezelésre nem reagáló betegeknél, a következők figyelembevételével. 6.2.2.1. A korábbi peginterferon alapú kezelés során a STOP szabály hatálya alá eső betegek esetében, vagy ha a beteg a kezelés ellenére sem vált vírusmentessé, az individualizált kezelés elvének megfelelően a kezelőorvos egyéni mérlegelés alapján a kezelés megismétlése mellett dönthet, ha az ismételt kezelés sikerének esélyét növelő következő körülmények valamelyike fennáll. 6.2.2.1.1. Ha az első kezelés nem a jelenleg elfogadott séma szerint történt (például korábbi peginterferon monoterápia, kevésbé hatásos kezelési algoritmus, nem kellő ideig végzett kezelés). 6.2.2.1.2. Ha az előző kezelés során a kezelés nem kellő effektusát a tervezettnél alacsonyabb bevitt gyógyszerdózis (aluldozírozás, dóziscsökkentés, gyógyszerkihagyás) magyarázta, és ez olyan ok következménye volt, melynek ismétlődésére reálisan nem kell számítani az újabb kezelés során (például interkurrens betegség), vagy kivédésére, megelőzésére reális lehetőség van (például lehetőség van erythropoietin alkalmazására). 6.3. Finanszírozási algoritmus első kezelés, alacsony kiinduló vírustiter esetén 6.3.1. A 2,3 genotípus esetén (ha ismert), 800.000 IU/ml kiinduló vírustiter alatt, első kezeléskor

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes